*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

-------ի 2022 թվականի N –Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 14-Ի N 1570-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Հայաստանի Հանրապետությունում ստուգումների կազմակերպման և անցկացման մասին» օրենքի 2.1-ին հոդվածի 2-րդ մասի 1-ին կետով և հիմք ընդունելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 2-րդ և 3-րդ կետերը, 3-րդ մասը և 34-րդ հոդվածը Հայաստանի Հանրապետության կառավարությունը որոշում է՝

1. Հայաստանի Հանրա­պետության կառավարության 2019 թվականի նոյեմբերի 14-ի «Հայաստանի Հանրապետության շուկայի վերահսկողության տեսչական մարմնի կողմից իրականացվող ոչ պարենային արտադրանքների և օրենսդրական չափագիտական վերահսկողության ոլորտի ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու և Հայաստանի Հանրապետության կառավարության 2016 թվականի դեկտեմբերի 8-ի N 1263-Ն որոշումը ուժը կորցրած ճանաչելու մասին» N 1570-Ն որոշման հավելվածում (այսուհետ՝ Հավելված) կատարել հետևյալ փոփոխությունները և լրացումները՝

1) Հավելվածի 8-րդ կետի 2-րդ ենթակետի «Ոլորտային ռիսկի հաշվարկման աղյուսակը» շարադրել հետևյալ խմբագրությամբ.

«

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Հ/Հ | Ոլորտի անվանումը | Հավանական վնասի ազդեցության մակարդակը (միավոր) | | | ՀՀ օրենսդրությամբ սահմանված պահանջներ (միավոր) | | | Ոլորտային ռիսկ  (միավոր) |
| թեթև | լուրջ | ծանր | ոչ խիստ և սահմա-նափակ | նվազ խիստ | խիստ և մեծաքա-նակ | (8=2+3+  4+5+6+7) |
| 1-37 | 38-45 | 46-50 | 1-24 | 25-36 | 37-40 |
| 1 | 2 | 3 | 4 | 5 | 6 | 7 | 8 |
| 1. | Խաղալիքներ |  |  | 50 |  |  | 40 | 90 |
| 2. | Արտադրական կանեփ |  |  | 50 |  |  | 39 | 89 |
| 3, | Ավտոգազալցակայանների շահագործման տեխնիկական անվտանգության կանոններ |  |  | 48 |  |  | 40 | 88 |
| 4. | Երեխաների և դեռահասների համար նախատեսված արտադրանք |  |  | 48 |  |  | 39 | 87 |
| 5. | Չափումների միասնականություն |  |  | 48 |  |  | 38 | 86 |
| 6. | Օծանելիք և կոսմետիկ արտադրանք |  |  | 48 |  |  | 37 | 85 |
| 7. | Ցածրավոլտ սարքավորում |  |  | 47 |  |  | 37 | 84 |
| 8. | Ծխախոտային արտադրատեսակներ, դրանց պատկանելիքներ, ծխախոտային արտադրատեսակների փոխարինիչներ և ծխախոտային արտադրատեսակների նմանակներ |  |  | 46 |  |  | 37 | 83 |
| 9. | Տեխնիկական միջոցների էլեկտրամագնիսական համատեղելիություն |  |  | 46 |  | 36 |  | 82 |
| 10․ | Կենցաղային և սանիտարահիգիենիկ նշանակության թղթե և քիմիական թելքերից ապրանք |  |  | 46 |  | 35 |  | 81 |
| 11. | Քիմիական արտադրանք |  |  | 46 |  | 34 |  | 80 |
| 12. | Ցեմենտներ |  |  | 46 |  | 33 |  | 79 |
| 13. | Բետոնի ամրանավորման համար օգտագործվող պողպատե արտադրանք |  | 44 |  |  | 34 |  | 78 |
| 14. | Ավտոմոբիլային և ավիացիոն բենզին, դիզելային և նավերի համար նախատեսված վառելիք, ռեակտիվ շարժիչների համար նախատեսված վառելիք և մազութ |  | 44 |  |  | 33 |  | 77 |
| 15. | Որպես վառելիք օգտագործելու համար նախատեսված հեղուկացված ածխաջրածնային գազ |  | 43 |  |  | 33 |  | 76 |
| 1-6 | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոց |  | 43 |  |  | 32 |  | 75 |
| 17 | Թանկարժեք մետաղներից պատրաստված իրերի հարգորոշում և հարգադրոշում |  | 43 |  |  | 31 |  | 74 |
| 18 | Թանկարժեք մետաղներից պատրաստված իրերի մանրածախ առուվաճառք |  | 43 |  |  | 30 |  | 73 |
| 19 | Հանքային պարարտանյութեր |  | 43 |  |  | 29 |  | 72 |
| 20 | Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառման սահմանափակում |  | 43 |  |  | 28 |  | 71 |
| 21 | Գազանման վառելիքով աշխատող սարքավորում |  | 43 |  |  | 27 |  | 70 |
| 22 | Թեթև արդյունաբերության արտադրանք |  | 45 |  | 24 |  |  | 69 |
| 23 | Քսանյութեր, յուղեր և հատուկ հեղուկներ | 37 |  |  |  | 31 |  | 68 |
| 24 | Սինթետիկ հումքով լաքեր և ներկեր | 37 |  |  |  | 30 |  | 67 |
| 25 | Սննդամթերքի հետ շփվող պոլիմերային և այդ հիմքով պլաստմասսայե արտադրանք |  | 38 |  |  | 28 |  | 66 |
| 26 | Փաթեթվածքի անվտանգություն |  | 40 |  |  | 25 |  | 65 |
| 27 | Տրանսպորտային փոխադրման և (կամ) օգտագործման համար նախապատրաստված բնական այրվող գազ |  | 39 |  |  | 25 |  | 64 |
| 28 | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգ |  | 39 |  | 24 |  |  | 63 |
| 29 | Ռադիոսարքավորումների և հեռահաղորդակցության վերջնակետային սարքավորում | 37 |  |  |  | 25 |  | 62 |
| 30 | Էներգախնայող սարքերի էներգաարդյունավետություն | 37 |  |  | 24 |  |  | 61 |
| 31 | 1000 Վ-ից բարձր լարման փոխարկման էլեկտրական ապարատ | 36 |  |  | 24 |  |  | 60 |
| 32 | Շինարարական ապակիներ | 36 |  |  | 23 |  |  | 59 |
| 33 | Կահույքագործական արտադրանք | 35 |  |  | 23 |  |  | 58 |
| 34 | Խեցեգործական ամանեղեն | 34 |  |  | 23 |  |  | 57 |
| 35 | Փոխադրման և (կամ) օգտագործման համար պատրաստված նավթ | 33 |  |  | 23 |  |  | 56 |

» .

2) Հավելվածի 10-րդ կետում՝

ա․ «50 միավոր:» բառերից հետո լրացնել հետևյալ բովանդակությամբ նախադասություն՝ «Անհատական ռիսկը հավասար է Rա=Rգ/max(Rգ)\*max(Rա), եթե տնտեսավարող սուբյեկտի մոտ ստուգում չի իրականացվել, իսկ հակառակ դեպքում՝ Rա=Rգ + Rս: »․

բ․ «Rգ - ‑տնտեսավարող սուբյեկտների գործունեության վերլուծության արդյունքում ձևավորված ռիսկ,» բառերից հետո լրացնել «որը տվյալ տնտեսավարողի համար հաշվարկվում հաշվարկվում է ռիսկ առաջացնող առկա գործոնների արժեքների հանրագումարով: Միաժամանակ, միևնույն տնտեսավարողի առանձին ռիսկի առկա գործոնների մի քանի արժեքների առկայության դեպքում, ընտրվում է դրանցից առավելագույնը:» բառերով․

գ․ «Rս - ‑ստուգաթերթով արձանագրված խախտումների արդյունքում ձևավորված ռիսկ:» բառերից հետո լրացնել «max(Rգ) - տնտեսավարող սուբյեկտների գործունեության վերլուծության արդյունքում ձևավորված ռիսկի առավելագույն արժեք, որը տվյալ տնտեսավարողի համար հաշվարկվում է ռիսկ առաջացնող առկա գործոնների առավելագույն արժեքների հանրագումարով: max(Rա) – անհատական ռիսկի առավելագույն արժեք:» բառերով:

դ․ «Տնտեսավարող սուբյեկտի գործունեության վերլուծություն» աղյուսակի 5-րդ տողում «Արտադրող երկիր» բառերը փոխարինել «Անվտանգության և որակի համակարգ» բառերով, ինչպես նաև աղյուսակը լրացնել հետևյալ բովանդակությամբ 7-րդ տողով.

«

|  |  |  |  |  |
| --- | --- | --- | --- | --- |
| 7. | Արտադրող երկիր\* | ԱՄՆ, Կանադա, Շվեյցարիա, Իսլանդիա, Միացյալ Թագավորություն, Նորվեգիա, Ավստրալիա, Ճապոնիա, Նոր Զելադիա, ԵՄ անդամ պետություններ, Հարավային Կորեա – 1 միավոր | ԵԱՏՄ անդամ պետություններ – 3 միավոր | այլ պետություններ – 5 միավոր |

»․

3) Հավելվածը լրացնել հետևյալ բովանդակությամբ 10.1-րդ կետով՝

«10.1 Տեսչական մարմնի կողմից մեկ տարվա ընթացքում նույն տնտեսավարող սուբյեկտի մոտ մեկից ավելի ստուգում իրականացնելու դեպքում տնտեսավարող սուբյեկտների ռիսկի գնահատման համար հիմք է ընդունվում այդ տարվա ընթացքում հաշվարկված առավելագույն ընդհանուր ռիսկը:».

4) Հավելվածի 12-րդ և 13-րդ կետերից հանել «մինչև» բառը.

5) Հավելվածը լրացնել հետևյալ բովանդակությամբ 13.1-րդ կետով՝

«13.1 Ռիսկի գնահատման արդյունքում հավասար միավորներ ստացած տնտեսավարող սուբյեկտները չեն կարող ընդգրկվել ռիսկայնության տարբեր խմբերում: Տվյալ դեպքում հավասար միավորներ ունեցող բոլոր տնտեսավարողներն ընգրկվում են նվազ ռիսկայնության խմբում:»։

2․ Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն.ՓԱՇԻՆՅԱՆ